บี้ยจลาจลไม่ลดแม้ม็อบสลาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ประกันภัยต่อรอดูสถานการณ์คาดปี’54สะท้อนราคาแท้จริงโพสต์ทูเดย์ — แย่แล้ว กรุงเทพประกันภัยฟันธง เบี้ยจลาจลก่อการร้าย ไม่ลดลง แม้การเมืองกลับสู่ภาวะปกติ 
นายพนัส ธีรวณิชย์กุล กรรมการผู้อำนวยการใหญ่ บริษัท กรุงเทพประกันภัย เปิดเผยว่า ขณะนี้แม้จะมีลูกค้าใหม่ที่ติดต่อขอทำประกันภัยจลาจลและก่อการร้ายเข้ามายังบริษัทมากขึ้น โดยเฉพาะลูกค้าที่อยู่ในพื้นที่ชุมนุมบริเวณราชประสงค์และสีลม แต่ก็ยังไม่ค่อยมีลูกค้ารายใดที่ตกลงจะทำประกันภัยจลาจลและก่อการร้ายเนื่องจากสถานการณ์ชุมนุมที่เกิดขึ้นในไทยปัจจุบันทำให้บริษัทรับประกันภัยต่อในต่างประเทศคิดค่าเบี้ยประกันภัยจลาจลและก่อการร้ายในอัตราที่สูงมาก
อย่างไรก็ตาม แม้สถานการณ์ชุมนุมจะคลี่คลายไปหรือมีการเลิกชุมนุม แต่เบี้ยประกันภัยจลาจลและก่อการร้ายก็ไม่ได้ปรับลดลงทันทีซึ่งคาดว่าบริษัทรับประกันภัยต่อในต่างประเทศต้องใช้เวลาประมาณ1 ปี เพื่อดูแนวโน้มสถานการณ์ที่จะเกิดขึ้นในไทย ควบคู่กับการดูเรตติ้งหรือการจัดอันดับเครดิตประเทศไทย จากสถาบันจัดอันดับต่างๆ เช่น มูดี้ส์ หรือเอสแอนด์พี หรือธนาคารโลก ว่าจะมีแนวโน้มเป็นบวกหรือลบ ถึงจะกำหนดออกมาเป็นค่าเบี้ยประกันภัยจลาจลและก่อการร้ายได้ 
“คาดว่าประมาณปี 2554 ค่าเบี้ยประกันภัยจลาจลและก่อการร้ายจะสะท้อนภาพความเป็นจริงได้ และถึงแม้ว่าสถานการณ์ในไทยจะกลับสู่ภาวะปกติแล้ว ค่าเบี้ยประกันภัยจลาจลและก่อการร้ายก็คงไม่ปรับลดลง อย่างดีที่สุดค่าเบี้ยคงอยู่ในอัตราคงที่มากกว่า” นายพนัส กล่าว 
สำหรับผลการดำเนินงานในไตรมาสแรกที่ผ่านมามีการเติบโตเกินเป้าอย่างมาก โดยเฉพาะการได้เบี้ยรถยนต์จากรถยุโรปขนาดใหญ่ที่มียอดขายมากขึ้น รวมถึงช่องทางธนาคารหรือแบงก์แอสชัวร์รันส์ของธนาคารกรุงเทพที่เพิ่มขึ้น 4050% ดังนั้นในไตรมาส 2 นี้บริษัทจะนำประกัน พ.ร.บ.ไปขายผ่านธนาคารกรุงเทพเพื่อเพิ่มยอดให้มากขึ้น แม้คาดว่าอัตราค่าเสียหายต่อเบี้ยประกันจะเพิ่มเป็น 45% จากเดิม 30% ซึ่งเป็นผลมาจากความคุ้มครองใหม่ที่เพิ่มขึ้นก็ตาม รวมถึงประกันสุขภาพและประกันอุบัติเหตุส่วนบุคคลด้วย